«Այսօր անկիւնադարձային մի նոր էջ է բացւում Սպահանի հայոց թեմի եւ Շահինշահրի հայ համայնքի պատմութեան մէջ: Շահինշահրում համայնքային, մարզա-մշակութային, սկաուտական եւ ուսանողական կեանքի բոլոր ոլորտներում հնարաւորութիւնների ընդլայնումը, նրանց ակտիւ աշխատանքը, անխախտելիօրէն կապւած էր յարմարաւէտ մի տարածք ունենալուն: Սպահանի հայոց թեմի ազգային մարմինները իրենց գործունէութեամբ ձեռնամուխ են եղել այս դժւար, սակայն կարեւոր եւ անխուսափելի աշխատանքի իրականացմանը: Անցել ենք երկար ճանապարհ եւ այսօր վայելում ենք այդ կատարած աշխատանքի արդիւնքն ու արդէն իսկ միասնաբար համախմբւած ենք հարազատ այս յարկի՝ Նոր Ջուղայի Հայ մարզա-մշակութային «Արարատ» միութեան Շահինշահրի մասնաճիւղի նորակառոյց շէնքում:»